Diari Oficial de la Generalitat Valenciana


Sumari del DOGV 9329, del 02-05-2022 (2022/3477)

RESOLUCIÓ de 20 d'abril de 2022, de la Conselleria d'Hisenda i Model Econòmic, per la qual s'autoritza una transferència de crèdit del capítol 1, del Programa 422.20, Ensenyament primari, al Programa 421.30, Ordenació educativa, de la Conselleria d'Educació, Cultura i Esport, per un import de 662.000 euros. Expedient 09.003/22-026.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9329

Data del DOGV
:   02-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3477


Data del document
:   20-04-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 20 d'abril de 2022, de la Conselleria d'Hisenda i Model Econòmic, per la qual s'autoritza una transferència de crèdit del capítol 1, del Programa 422.20, Ensenyament primari, al Programa 421.30, Ordenació educativa, de la Conselleria d'Educació, Cultura i Esport, per un import de 662.000 euros. Expedient 09.003/22-026. [2022/3477]  
L'Ordre 23/2021, de 6 de juliol, de la Conselleria d'Educació, Cultura i Esport, determina els criteris de creació de llocs de professorat de l'especialitat d'Orientació Educativa, que repercuteix en una dotació total necessària prevista de 819 llocs de treball de personal d'orientació educativa en els centres d'Educació Infantil i Primària i Educació Especial per al curs 2021-2022. Aquests llocs de treball a partir de 2022 són reassignats des del programa pressupostari 421.30, Ordenació educativa, al programa 422.20, Ensenyament primari.  
  
Les cotitzacions socials dels esmentats llocs de treball, corresponents als mesos de novembre i desembre de 2021, en aplicació del sistema anterior de pagament diferit, s'han imputat al programa d'origen 421.30; no obstant això, a conseqüència del canvi en el sistema de pagament a la Tresoreria de la Seguretat Social, de les cotitzacions socials per part de les administracions públiques, i una vegada finalitzat el període de transició regulat per l'Ordre ISM/888/2020, des de l'1 de gener de 2022, no és aplicable la modalitat de pagament a compte, sinó el sistema de pagament general previst en l'article 56-1 del Reglament General de Recaptació de la Seguretat Social. Per això, la Conselleria d'Educació, Cultura i Esport planteja la necessitat de reposar-ne l'import al programa 421.30 que garantisca les cotitzacions anuals dels llocs adscrits a aquest, mitjançant una transferència des del capítol 1 del programa 422.20, Ensenyament primari.  
  
A aquest efecte i d'acord amb el que disposen els articles 21 i 24 de la Llei 8/2021, de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació 62.90.69.411.98.1, per l'import de 662.000 euros.  
  
Segon  
Autoritzar un augment de crèdit en l'aplicació 36.46.11.710.82.8, per l'import de 662.000 euros.  
  
València, 20 d'abril de 2022.- El conseller d'Hisenda i Model Econòmic: Vicent Soler i Marco.